छतरी घुघरा नृत्य और गायन मीणा जनजाति गोडवाड मारवाड़ सिरोही जालोर पाली

1.परिचय और विवरण 
शीर्षक:  गोडवाड-मारवाड़ (सिरोही,जालोर,पाली) मीणा जनजाति का छतरी-घूघरा नृत्य और गायन।
•	स्थान: सिरोही,जालोर,पाली (गोडवाड-मारवाड़) क्षेत्र  
•	शोधकर्ता/दस्तावेज़ीकरण: छगन लाल मीणा ।
2. समुदाय और संदर्भ 
समुदाय का नाम: आदिवासी मीणा जनजाति – ग्यारह परगना,मारवाड़ गोडवाड (सिरोही,जालोर,पाली)क्षेत्रI
सांस्कृतिक संदर्भ: यह छतरी-घुघरा नृत्य-गायन विशेषकर मीणा समुदाय के वार्षिक सामाजिक महाकुम्भ गोमगुआ जी/ भूरिया बाबा का पाच्छिमी राजस्थान का सबसे बड़ा मेला (श्री गौतम ऋषि महादेव मीणा समाज,ग्यारह परगना) में किया जाता है जहां रुढ़िवादी परम्पराओ के साथ जन्म से मरण तक सारे आदिवासी सामाजिक रीती-रिवाजो को निभाया जाता है और खुशी और दुख का इजहार करने और अपने पुरखो की वीरता का यशोगान करने के लिए पारम्परिक वेशभूषा और शैली में नृत्य और गायन किया जाता है, इसके आलावा अन्य सामाजिक अयोजनो जैसे सामाजिक न्याय जाजम (समाजिक पंचायत), समाज के शूरवीर और पुरखो की जन्म महोत्सव, बलिदान दिवस  और सामाजिक बैठकों में ये नृत्य और गायन किया जाता है I  
•	ऐतिहासिक महत्व: यह नृत्य/गायन सदियों से पीढ़ी दर पीढ़ी परम्परा की तरह आगे से आगे नयी पीढ़ी में हस्तानांतरित होता चला आ रहा है, यह सर्वविदित है की गोडवाड-मारवाड़ (सिरोही,जालोर,पाली) क्षेत्र के अरावली के पच्छिमी ढलान क्षेत्र जो मारवाड़ और मेवाड़ की सीमा के आस-पास पर्वतीय क्षेत्रो में मीणाओ के मेवासे स्थित थे, यहाँ के मीणा सरदार धाडेती थे जो हमेशा अपने क्षेत्र की स्वायत्तता और जल-जंगल-जमीन के लिए अत्याचारी सामंती सोच वाले लोगो से संघर्ष करते थे और उनसे बेईमानी से अर्जित किया हुआ उनके हकदारो,गरीबो में बाँट देते थे तथा कुछ सामाजिक कार्यो में लगा देते थे, अपने लिए सिर्फ परिवार के भरण-पोषण जितना मेहनताने के तौर पर रखते थे,इस विद्रोही दिनचर्या के कारण राज्यों की पुलिस और फौजे हमेशा इनके पिछे लगी रहती थी इस लिए ये बागी(विद्रोही)/धाडेती मीणा सरदार अरावली की दुर्गम घाटियों में अपना बसेरा बना लेते थे और कभी-कभी या विशेषकर वर्ष में तीन दिन (गोतम जी के मेले के समय) जब गर्मी का मौसम होता था तो अरावली की वीरान दुर्गम पहाडियों में गोम्गुआ जी (वर्तमान गौतम ऋषि महादेव मेला स्थल) पर वर्षभर के सामाजिक मुद्दों,विवादों और रीतिरिवाजो पर निर्णय होता था और अपने परिजनो से मेल-मिलाप होता था तथा समाज के युवा युवक युवतियों के रिश्ता करने की रश्म निभाई जाती थी,नए दामादो के सत्कार और लाड-प्यार किया जाता था जब यहाँ से लोग वासर्जित होते थे अपने परिजनों से बिछड्ते थे तो दिल की गहरी संवेदनाओ के साथ नाचते और गाते थे और ईश्वर अगले वर्ष वापस सकुशल मिलने की कामना करते थे I 
उदहारण- जातोड़ा मेला ने रोमा सोमा केजो...
जीवता रिया रे तो हमके मेले भेला वेइयो...
अण मिठुडा मेला ने रोमा सोमा केजो ...
हगा रे होयो ने सालवेनी घरी मेलो ...
मीठुडा मेला ने रोमा सोमा केजो रे ....
भावार्थ: जाते हुए मेले को राम राम अगर सही सलामत रहे तो अगले वर्ष फिर मिलेंगे मेरे प्यारे संबंधियों और मित्रो को संभल कर घर भेजना, सब लोग संभल कर घर जाना क्योकि रियासतों के गुप्तचर हर जगह है ये कामना कर रहे है की अगले वर्ष वापस सकुशल मिलेंगे या फिर शायद ये हमारी आखिरी मुलाकात हो सकती है इसलिए बिछड़ने के पलो को मीठी यादो से संजोया जाता था और जी भर के नाचा और गया जाता था I
  ये क्षेत्र इतना दुर्गम था की रियासत की पुलिस भी यहाँ नहीं आ सकती थी और ये परम्परा आज भी निभाई जाती है I           
3. गायन 
•	गीत का प्रकार: आदिवासी गोडवाडी –मारवाडी मीनी बोली शैली के पारम्परिक गीत।
•	भाषा/बोली:  गोडवाडी – मारवाडी मीनी बोली/भाषा में गाये जाते है ।

•	गीत के बोल (Lyrics):     हमें = अब,
                        सालवेनी = संभाल कर,
                        हवारे = कल,
                        भेला = साथ,
                          हगा-होई = रिश्ते-नातेदार, 
                       मेवासा = मीणा समुदाय का रहने का स्थान,
                       मीठुडा = प्यारा
•	 विषय (वीर रस ,भक्ति रस ,जीवन शैली ): गीत किस बारे में है? प्रकृति, देवता और पुरखो के महिमा गायन और वीरता का बखान करने के लिए ख़ुशी और गम में गये जाते है I
•	गायन शैली: सामूहिक रूप से गया जाता है जिसमे एक व्यक्ति आगे आगे गाता है और साथ में सहायक के तौर पर 8-10 लोग गाते है जिनके हाथो में सजी हुई छतरीयां होती है और अपने पारम्परिक हथियार भी होते है इन गीतों में आम तौर पर पुरुष होते है अगर महिलाये गाती है तो वह बैठ कर समूह में गाती है महिलाये नृत्य नहीं करती है I   
4. नृत्य 
•	नृत्य का नाम: छतरी-घुघरा नृत्य विशेष तौर पर बिना वध्य यंत्र के नृतको के पैरो में घुँघरू बांध कर पैरो की लय के साथ उछल कूद कर नृत्य किया जाता है जिनके हाथो में सजी हुई छतरी और कमर क़टार और तलवार और दुसरे हाथ में अन्य हथियार होते है। और वीर रस ,के गीतों के साथ नृत्य किया जाता है और महिलाये इन गीतों पर नृत्य नहीं करती है I 
•	नर्तकों की संख्या और लिंग: आमतौर पर कितने 5-10 पुरुष होते है जिनमे आम तौर पर पुरुष ही नृत्य करते हैं महिलाये नृत्य नहीं करती हैI 
•	नृत्य की मुद्राएं और चालें: पुरुष समूह में खड़े हो कर जोशीले(वीर रस वाले) गीत गाते है और पुरुष हाथो में अस्त्र-शस्त्र ले कर पैरो में घुंघरू बांधकर पैर पटक-पटक कर जोश के साथ नाचते है I  
•	पैटर्न और संरचना: नर्तक गायकों के घेरे के मध्य वृत्त के केंद्र में, या समूह के सामने चारो और घुमघुम कर नृत्य करते है जो बिच-बिच में अस्त्र-शस्त्रों के उपयोग के भाव और इशारे करते है और पैरो की ताल पर घुंघरू ली लय पर नाचते है I 
•	पोशाक और आभूषण : नृत्य के दौरान पहनी जाने वाली पारंपरिक पोशाक, रंग, सामग्री और आभूषण निम्न होते है ।
पोशाक (पुरुष):
पोतिया: पगड़ी(चुनरिया,खाकी,गुलाबी,लाल)
पचेडा: कंधो पर डालने वाला चादर नुमा (सूती)कपड़ा
अंगरखी/ अंगरखा : कुर्ता(सफ़ेद और रंगीन किनारे)
धोती (घुटनों तक ): धोती
कमरबंद : शस्त्र बंधने के लिए कपडा /चमड़े का पट्टा ,रस्सी
चमड़े के खाडे/मोजडी : जुतियां
आभूषण (पुरुष): 
कान में : झेला(सोना),मुरकी(चांदी)
गले में : चांदी के हंसुली(होरकी), डोरा, फूल( सोना),मादलिया/ताबीज(चांदी)
हाथो में : चांदी के माटी/ मेल्डी (कड़े)-(चांदी)
पैरो में : बेडी (चांदी) एक पैर में
अस्त्र-शस्त्र:
धनुष-तीर,तलवार,कटार,बन्दूक,धरिया, छुरा,गोपण/घोपण,डांग(बांस का लठ)
5. संगीत वाद्ययंत्र 
•	वाद्ययंत्रों के नाम: कोई वाध्य यंत्र उपयोग में नहीं लिया जाता सिर्फ घुंघरू को छोड़ कर I 
•	वाद्ययंत्रों का विवरण:  धातु(पीतल) के बने हुए घुंघरू को 15-20 की संख्या में चमड़े के बेस पर कबडे से सिल कर बनाये जाते है (दोनों पैरो में बंधे जाते है)
•	वादन शैली: दोनों पैरो में घुंघरू बांध कर गीत और पैरो के लय और घुंघरू की आवाज के साथ पैरो को पटक-पटक कर जोश के साथ नृत्य किया जाता है 
6. विश्लेषण और निष्कर्ष 
•	वर्तमान स्थिति: यहाँ नृत्य और गायन कला आज भी मारवाड़-गोडवाड मीना समुदाय में प्रचलित है परन्तु आधुनिकता और शहरीकरण के कारण ये कला समाज की अंतिम पीढ़ी बुजुर्गो तक ही सिमित है अगर इसे युवा पीढ़ी ने नहीं अपनाया तो ये संस्कृति और कला आने वाली पीढ़िया जान ही नहीं पायेगी, ये कला बुजुर्गो के साथ ही समाप्त हो जाएगी युवा अपने रोजगार और शिक्षा के लिए शहरो की और रुख कर रहे है और वर्तमान समय की आधुनिकता और भागम भाग वाली जीवन शैली में ये कला विलुप्ति के कगार पर है I 
•	चुनौतियां: वर्तमान में किसी के भी पास इतना समय नहीं है की वह इस कला को अपनाये और आगे बढ़ाये आज युवा पीढ़ी इसे अपनाने में संकोच करती है क्यों की ये प्राचीन है और आधुनिकता के साथ मेल नहीं खाती I 
•	निष्कर्ष: पुरे लेख से एक ही निष्कर्ष निकलता है की ये पारम्परिक नृत्य और गायन शैली सदियों पुरानी है जिसे आदिवासी समुदाय की श्रुति परम्परा के तहत मुख जबानी सिखा और सिखया जाता है ओर जो पीढ़ी इसे संभाले हुए है वह पीढ़ी आने वाले 10-20 वर्षो में चली जाएगी औए उनके साथ ही ये कला और संस्कृति विलुप्त ही जाएगी जो मारवाड़-गोडवाड के आदिवासी मीणा समुदाय की आदिवासियत की पहचान है और ये इनके अस्तित्व की धुरी है अगर ये विलुप्त हो गयी तो आदिवासियत का अंकुरण ही नहीं हो पायेगा इसलिए इस कला को इस समुदाय के इतिहास और अस्तित्व के लिए संरक्षित करना अति आवश्यक है I 
•	गोडवाड-मारवाड़(सिरोही,जालोर,पली) आदिवासी मीणा समुदाय नृत्य और गायन: (फोटो)